NTNUI Futsal

**NTNUI Futsal** er futsalgruppen til NTNUI som er idrettsforeningen for studentene ved NTNU. Selv om laget består av studenter som holder til i Trondheim, har laget etablert seg til å bli et av landets beste lag for både kvinner og menn. NTNUI sitt herrelag rykket opp til Eliteserien i 2023. NTNUI sitt damelag har etablert seg i toppen av 1. divisjon Trøndelag, som er det høyeste nivået for kvinner.

## Futsal i NTNUI
NTNUI har hatt lag i seriesystemet til NFF Trøndelag helt tilbake til 2008 for herrer og 2014 for kvinner. NTNUIs damelag har alltid kjempet i toppen av 1. divisjon. Herrelaget har de siste årene etablert seg som et av Trondheims beste lag og rykket i 2023 opp til Eliteserien i futsal. Laget endte på en 7. plass i første Eliteseriesesong, og en 8. plass i 2024/25. I 2024 vant NTNUIs herrelag historiens første kongepokal i futsal etter en 5-0 seier over Sandefjord Futsal i NM-finalen 2024. Damelaget tok sølv i samme mesterskap, etter tap mot Tiller IL i finalen.

Laget har over lang tid vært landets beste studentlag i futsal, og har ved flere anledninger representert Norge i Student EM (EUSA Championship og EUSA Games) i futsal. I 2023 endte damelaget på en historisk sterk 4. plass, mens herrelaget endte på 10. plass. Herrelagets beste plassering er en 10. plass i samme mesterskap. 

## Tabell Eliteserien i futsal 2025/26

## NTNUI-Futsal i Europa
NTNUI-Futsal har ved flere anledninger representert Norge under EUSA Games og EUSA Championships, både på herre- og damesiden. Turneringene arrangeres av European University Sports Association (EUSA) og fungerer som et Europamesterskap for studentidretten. Turneringene i futsal holder et svært høyt sportslig nivå. Herrelaget til NTNUI har vært svært nære A-sluttspill ved flere anledninger. Under EUSA Games 2024 i Debrecen endte laget på tredjeplass i gruppespillet med 6 poeng på to kamper, men røk på antall skårede mål mot Tsjekkia og Frankrike. Også i 2025 var det nære på for futsalherrene, men laget måtte nok en gang se seg slått av Tsjekkia i den avgjørende gruppespillskampen, til tross for et svært sterkt 0-0 resultat mot futsalnasjonen Spania. Herrelagets er en 10. plass fra 2023. Damelaget til NTNUI har levert flere sterke prestasjoner i EUSA sammenheng og nådde helt til semifinalen i 2023. Der ble derimot Spania med regjerende Europamester Maria Sanz Navarro på laget for sterke. Med en hederlig 4. plass gikk ikke NTNUI-damenes prestasjoner på banen upåaktet hen, og lagets superving Marte Birkelund fikk æren av å komme på turneringens prestisjetunge All-Star lag, som en av turneringens beste spillere. I EUSA Games i Debrecen i 2024 nådde damelaget kvartfinale mot Ukraina, hvor ukrainerne vant 2-1. 

## Landslagsspillere fra NTNUI
NTNUI var representert med fire spillere i tidenes første kamp for Kvinnelandslaget i futsal. Flere spillere har også representert Herrelandslaget i futsal, samtidig som de har spilt for NTNUI. 

*(Oppdatert 18.02.2026)*

## Meritter

### Herrer

#### Liga:

* Eliteserien i futsal: 7. plass (2023/24)
* 1. divisjon Trøndelag: 1. plass 2021/22, 2022/23

#### Cup

* Norgesmesterskapet i futsal:  2024
* Midt-Norsk Mesterskap:  2024 og 2025
* Trøndersk Mesterskap:  2024 og 2025
* Studentlekene/Student-NM:  2008, 2013, 2015, 2022, 2023, 2024, 2025

#### Europa:

* EUSA Championsship 2023: 10. plass - beste plassering
* EUSA Games 2024: 13. plass
* EUSA Championships 2025: 11. plass

### Damer

#### Liga:

* 1. divisjon Trøndelag: 1. plass 2019/20, 2023/24

#### Cup

* Norgesmesterskapet i futsal:  2024
* Studentlekene/Student-NM:  2012, 2013, 2015, 2022, 2023, 2024, 2025

#### Europa:

* EUSA Championsship 2023: 4. plass - beste plassering
* EUSA Games 2024: 5. plass

## Referanser